Η διασημειωτική μετάφραση στις εξετάσεις πιστοποίησης της γαλλικής γλώσσας DELF Prim A1 και ΚΠγ επιπέδου Α
Creators: name: Φαρμάκη, Γιαννίτσα Ανδρέα
Publisher: name: Aristotle University of Thessaloniki
Year: 2023
Subjects: Διασημειωτική μετάφραση
Εξετάσεις πιστοποίησης γλωσσομάθειας
Εικονικά μηνύματα
Φύλλα εξέτασης
Intersemiotic translation,
Certification exams
Iconic messages
Examination papers

description: Η παρούσα εργασία εστιάζει στην αξιοποίηση της διασημειωτικής μετάφρασης στις εξετάσεις πιστοποίησης γλωσσομάθειας της γαλλικής γλώσσας πρώτου επιπέδου (Α1). Σκοπός της είναι να αναδείξει τη συμβολή της και να μελετήσει τον ρόλο που επιτελεί στα φύλλα εξέτασης των υποψηφίων για την απόκτηση του διπλώματος DELF Prim A1 και ΚΠΓ Γαλλικής Γλώσσας επιπέδου Α1. Η εργασία κινείται στα ερευνητικά πεδία της Σημειωτικής της εκπαίδευσης, της Μετάφρασης και της Αξιολόγησης και επιχειρεί να προσεγγίσει σημειωτικά τη συνύπαρξη γλωσσικών και μη γλωσσικών σημειωτικών συστημάτων στα φύλλα εξέτασης των δύο προαναφερόμενων φορέων πιστοποίησης γλωσσομάθειας. Πιο συγκεκριμένα, το υπό εξέταση υλικό αντλείται από το πεδίο της Αξιολόγησης και αποτελεί το φυλλάδιο του υποψηφίου που προτείνεται από το Διεθνές Κέντρο Παιδαγωγικών Σπουδών (CIEP) ως προσομοίωση της εξέτασης Delf Prim A1, καθώς και τα θέματα της τελευταίας εξεταστικής περιόδου του Κρατικού Πιστοποιητικού Γλωσσομάθειας (ΚΠΓ) Γαλλικής Γλώσσας επιπέδου Α (Μάιος 2022). Το πεδίο της Σημειωτικής της εκπαίδευσης, παρέχει τη δυνατότητα να εντοπισθούν τα εικονικά μηνύματα στα οποία δείχνει προτίμηση ο κάθε φορέας, καθώς και να μελετηθούν οι λειτουργίες που αυτά επιτελούν σε συνάρτηση με τα γλωσσικά και αντιστρόφως. Το μεθοδολογικό εργαλείο της έρευνας ανήκει στο πεδίο της Μετάφρασης και συγκεκριμένα στο υποπεδίο της διασημειωτικής μετάφρασης σύμφωνα με την πρόταση του Roman Jakobson. Η ανάλυση του υλικού ανέδειξε τον διττό ρόλο της διασημειωτικής μετάφρασης. Αφενός, και οι δύο φορείς καταφεύγουν συχνά στη χρήση εικονικών μηνυμάτων για να συνοδεύουν τα γλωσσικά, προκειμένου να αξιολογήσουν την αποκτηθείσα γνώση και να καταστήσουν τη διαδικασία ευχάριστη και λιγότερο αγχωτική επιδιώκοντας, ενδεχομένως, μια μελλοντική συμμετοχή του υποψηφίου σε εξετάσεις επόμενου επιπέδου. Αφετέρου, ο υποψήφιος καλείται να αξιοποιήσει τη συνέργεια διαφορετικών σημειωτικών συστημάτων και μέσω της διασημειωτικής μετάφρασής τους, να ανακαλέσει στη μνήμη του την αποκτηθείσα γνώση, προκειμένου να ανταποκριθεί στις απαιτήσεις του φορέα που έχει επιλέξει. Επίσης, ο φορέας CIEP δείχνει προτίμηση στα σκίτσα και στη διασημειωτική τους μετάφραση, όχι μόνο εντός των δοκιμασιών, αλλά και για να διευκολύνει τον υποψήφιο στον τρόπο επίλυσης των ασκήσεων και στον διαχωρισμό των εξεταζόμενων ενοτήτων. Το ΚΠΓ επιλέγει, κυρίως, φωτογραφίες καταφεύγοντας, σε αρκετές περιπτώσεις, και στη διαγλωσσική μετάφραση.
description: The current study focuses on the use of intersemiotic translation in the A1 level French language proficiency certification exams. Its purpose is to highlight its contribution and to study the role it plays in the examination papers of the candidates for the DELF Prim A1 and KPG French Language first level certification (A1). The study moves in the research fields of the Semiotics of education, Translation and Evaluation and attempts to approach semiotically the coexistence of linguistic and non-linguistic semiotic systems in the examination papers of the two aforementioned certifiers. More specifically, the material under examination is draw from the field of Assessment is the candidate’s booklet proposed by the International Council of Pedagogical Studies (CIEP) as a simulation of the Delf Prim A1 exam and the examination papers of the last period of the Greek State Certificate Language proficiency system (KPG) in French Language Examination level A1 (May 2022). The field of Semiotics of education provides the possibility to identify the iconic messages in which each certifier show’s a preference, as well as to study the functions they perform in relation to the linguistic ones and vice versa. The méthodologie of the research belongs to the field of Translation and specifically to the subfield of intersemiotic translation according to Roman Jacobson’s categorization. The analysis of the material highlighted the dual role of intersemiotic translation. One the one hand, both certifiers often resort the use of iconic messages to accompany the linguistic ones, in order to assess the acquired knowledge and make the process pleasant and less stressful, possibly aiming for a future participation of the candidate in the next-level exams. On the other hand, the candidate has to use the synergy of different semiotic systems and through their intersemiotic translation, to recall the acquired knowledge in order to correspond to what is required of the certifier he has chosen. Also, the DELF system shows a preference for drawings and their intersemiotic translation, not only within the tests, but also to facilitate the way of answering the questions and the separation of the examined sections. The KPG system mainly chooses photographs, resorting in several cases to interlingual translation.